**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković

Matična številka: 5874025000

Identifikacijska številka za DDV: SI67593321

(v nadaljevanju: MOL)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_

Identifikacijska številka za DDV/ davčna številka[[1]](#footnote-1): \_\_\_\_\_\_\_\_\_\_\_\_\_\_\_\_

(v nadaljevanju: prejemnik)

skleneta naslednjo

# P O G O D B O

**o sofinanciranju programa ali projekta v MOL v letu 2023 s področja podpornih storitev v vzgoji in izobraževanju ter prostem času otrok**

1. člen

S to pogodbo bo MOL v letu 2023 sofinanciral, prejemnik pa bo izvedel program ali projekt \_\_\_\_\_\_\_\_\_\_\_\_\_\_\_\_\_\_\_ (v nadaljevanju program ali projekt), ki je bil izbran s sklepom št. \_\_\_\_\_\_\_\_\_\_\_\_ z dne \_\_\_\_\_\_\_\_ (v nadaljevanju: sklep) na podlagi Javnega razpisa za sofinanciranje programov in projektov v MOL v letu 2023 s področja podpornih storitev v vzgoji in izobraževanju ter prostem času otrok (Uradni list RS, št.\_\_\_ z dne \_\_\_\_\_\_\_\_\_; v nadaljevanju: javni razpis).

Prejemnik se zavezuje, da bo program ali projekt izvedel v skladu s svojo prijavo na javni razpis številka dok. DS\_\_\_\_\_\_\_\_ (v nadaljevanju: prijava), najkasneje do 31. 12. 2023.

2. člen

Celotna ocenjena vrednost programa ali projekta s strani prejemnika iz 1. člena te pogodbe znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR.

Priznana vrednost programa ali projekta s strani MOL znaša \_\_\_\_\_\_\_\_\_\_\_\_\_\_EUR.

MOL in prejemnik se dogovorita, da bo MOL v letu 2023 v okviru priznane vrednosti programa ali projekta sofinanciral znesek do višine **\_\_\_\_\_\_\_\_\_\_\_\_\_\_\_\_** EUR (z besedo: \_\_\_\_\_\_\_\_\_ evrov in xx/100).

V primeru, da bodo dejanski (končni) stroški izvedbe programa ali projekta nižji od priznane vrednosti programa ali projekta iz tega člena, se delež sofinanciranja MOL sorazmerno zniža. MOL bo sredstva za plačilo po tej pogodbi zagotovila na postavki 91228, konto 4120 00 / 4133 02

3. člen

Prejemnik mora vsa poročila skladno s to pogodbo in zahtevke za izplačilo sredstev posredovati na naslov Mestna občina Ljubljana, Mestni trg 1, 1000 Ljubljana, za Oddelek za predšolsko vzgojo in izobraževanje.

Na vseh zahtevkih za izplačilo mora biti obvezno navedena številka pogodbe C7560-21-xxxxxx, sicer bo MOL zahtevek za izplačilo zavrnil kot nepopolnega.

MOL bo sredstva za sofinanciranje projekta ali programa nakazal v roku 30 dni po prejemu argumentiranega zahtevka za izplačilo ter ustreznega poročila, in sicer:

* po prejemu prvega delnega poročila in zahtevka za izplačilo, skladno z realiziranimi pogodbenimi obveznostmi, ki ju prejemnik predloži na podlagi pisnega poziva MOL;
* po prejemu drugega delnega poročila in drugega zahtevka za izplačilo, ki ga mora prejemnik posredovati najkasneje do 10. 10. 2023/15. 11. 2023.

MOL bo sredstva za sofinanciranje izvajanja programa ali projekta nakazal na prejemnikov transakcijski račun št. SI56 XXXX XXXX XXXX XXX, odprt pri banki\_\_\_\_\_\_\_\_\_\_\_\_\_\_\_\_\_\_\_.

Sredstva po tej pogodbi se črpajo v letu 2023. MOL si pridržuje pravico do znižanja dodeljene višine sredstev za program ali projekt v primeru, da se razpoložljiva sredstva spremenijo v postopku sprejemanja rebalansa proračuna MOL za leto 2023, kar je predmet dodatka k pogodbi o sofinanciranju.

Če zadnji dan plačilnega roka sovpada z dnem, ko se po zakonu ne dela, se za zadnji dan plačilnega roka šteje naslednji delovni dan.

Prejemnik mora najkasneje do 31. 1. 2024 posredovati v celoti izpolnjeno končno vsebinsko in finančno poročilo o celotnem izvajanju programa ali projekta in celoten obračun stroškov za njegovo izvajanje.

4. člen

**Zahtevki za izplačilo sredstev in poročila** iz 3. člena te pogodbe **morajo biti pripravljeni** v skladu z obrazci iz razpisne dokumentacije javnega razpisa ter navodili MOL in skupaj s prilogami veljajo kot listine, ki so podlaga za izplačilo pogodbenih obveznosti.

Vsak zahtevek za izplačilo sredstev in delno ali končno poročilo morata biti poslana **hkrati in v eni ovojnici,** vendar kot **ločena dokumenta, s prilogami**, ki so navedene v 5. členu te pogodbe.

**Zahtevki za izplačilo sredstev, ki bodo poslani po roku, ki bo določen v pozivu MOL, ali po 10. 10. 2023/15. 11. 2023** oz. ne bodo dopolnjeni v postavljenem roku, **bodo zavrnjeni in jih MOL ne bo upošteval.**

Rok za oddajo delnega ali zaključnega vsebinskega in finančnega poročila se lahko spremeni samo na podlagi predhodnega soglasja MOL ob pisno utemeljenem razlogu s strani prejemnika.

5. člen

Prejemnik mora za znesek sofinanciranja programa ali projekta s strani MOL **ob vsakem zahtevku za izplačilo in vsakem poročilu o izvajanju programa ali projekta predložiti MOL fotokopije računov oziroma drugih knjigovodskih listin,** ki vsebinsko utemeljujejo nastale stroške in ki izkazujejo nastanek stroškov za izvajanje programov in projektov, **ter dokazila o plačilu teh stroškov** (potrjen računovodski izpis, bančno potrdilo o plačilu ipd.), ki se glasijo na prejemnika in naslov programa ali projekta. Izjema so stroški, ki bodo nastali od 1. 10. 2023 /1. 11. 2023 do 31. 12. 2023, kjer mora prejemnik k drugemu zahtevku priložiti **fotokopije predračunov oz. ponudb za predvidene stroške, ki naj bi nastali do 31. 12. 2023.** Samo dejansko nastali in plačani stroški (izdatki) v času trajanja programa ali projekta, z dokazili o plačilu, se štejejo za upravičene za sofinanciranje. Neupravičeni stroški izvedbe programa ali projekta vedno predstavljajo breme, ki ga nosi prejemnik.

Da so stroški v okviru tega programa ali projekta upravičeni:

* morajo biti s programom ali projektom neposredno povezani,
* morajo biti nujno potrebni za njegovo izvajanje,
* morajo biti v skladu s cilji programa ali projekta;
* morajo biti določeni v prijavi prejemnika na javni razpis;
* morajo dejansko nastati in biti plačani v obdobju porabe sredstev po tej pogodbi, prejemnik pa mora predložiti in hraniti dokazila o plačilu;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo temeljiti na verodostojnih knjigovodskih in drugih listinah, ki se glasijo na prejemnika;
* morajo biti izkazani v skladu z veljavnimi predpisi;
* niso in ne bodo financirani od drugih sofinancerjev programa ali projekta.

Program ali projekt, ki je predmet sofinanciranja MOL po tej pogodbi, ne sme biti dvojno financiran za isti namen.

6. člen

V primeru, da prejemnik ne predloži poročil in zahtevkov iz 3. člena te pogodbe v pogodbeno določenem roku, MOL pisno pozove prejemnika k predložitvi poročila in zahtevka ter določi nov rok za predložitev. Če prejemnik ne predloži poročila in zahtevka v zahtevanem roku, MOL lahko odstopi od pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

MOL bo prejeta poročila in zahtevke potrdil v 30 dneh od prejema ali pa bo v tem roku prejemnika pisno obvestil o svoji zahtevi za dopolnitev oz. spremembo poročil in/ali zahtevkov.

Če MOL sklene, da je potrebno poročilo dopolniti oz. spremeniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oz. porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od te pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi obrestmi od dneva prejetja sredstev do dneva vračila.

Skrbnik pogodbe na strani MOL bo ob predložitvi končnega poročila preveril skladnost višine dodeljenih proračunskih sredstev MOL z višino dejanskih stroškov za izvedbo programa ali projekta. V primeru, da MOL ugotovi, da je bilo prejemniku izplačano več sredstev, kot jih je dejansko porabil za izvedbo programa ali projekta, da je delež financiranja programa ali projekta s strani MOL višji, kot je dogovorjeno s to pogodbo, ali da sredstva niso bila uporabljena za namen, dogovorjen s to pogodbo, se prejemnik zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

7. člen

Prejemnik se zavezuje, da bo z izvedbo programa ali projekta zagotovil rezultate v skladu s prijavo iz 1. člena te pogodbe in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

V primeru naknadne ugotovitve neizpolnjevanja katerega koli od osnovnih ali posebnih razpisnih pogojev za kandidiranje na javnem razpisu, MOL odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila.

8. člen

Prejemnik je dolžan v roku enega (1) meseca od sklenitve te pogodbe MOL objaviti na svoji spletni strani podatke o sofinanciranem programu (naziv programa, vsebina programa in navedbo, da je izvajanje programa sofinancirala MOL).

9. člen

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo programa ali projekta, za katerega so dodeljena sredstva proračuna MOL, mora prejemnik nemudoma oz. najkasneje v 8 dneh od nastanka okoliščine pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe programa ali projekta glede na predviden terminski in/ali vsebinski in/ali finančni plan. V nasprotnem primeru prejemnik izgubi pravico do nadaljnje porabe sredstev MOL po tej pogodbi.

Prejemnik lahko predlaga spremembo programa ali projekta samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe glede na predvideni terminski in/ali vsebinski in/ali finančni plan programa ali projekta.

MOL glede na spremenjene okoliščine oceni, ali še vztraja pri dogovorjenem obsegu sofinanciranja programa ali projekta iz te pogodbe, zmanjša delež sofinanciranja po tej pogodbi ali pa odstopi od te pogodbe. V primeru, da MOL zmanjša delež sofinanciranja programa ali projekta iz te pogodbe, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos programa ali projekta ali izplačil v leto 2024.

10. člen

Prejemnik se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik, odgovorni predstavnik za izvajanje te pogodbe) sproti pisno obveščal MOL.

11. člen

MOL in prejemnik se dogovorita, da sta za izvajanje te pogodbe odgovorna pooblaščena predstavnika:

* na strani MOL z Oddelka za predšolsko vzgojo in izobraževanje, Odsek za projekte, Eva Dolinar, ki je skrbnica pogodbe, e-mail: eva.dolinar@ljubljana.si, tel: 01 306 40 53;
* na strani prejemnika \_\_\_\_\_\_\_\_\_\_\_\_\_\_\_(ime in priimek), e-mail:\_\_\_\_\_\_\_\_\_\_\_, tel:\_\_\_\_\_\_\_\_\_\_\_\_.

Pogodbeni stranki soglašata, da sme do spremembe pooblaščenega predstavnika priti izključno v primeru nastanka objektivnih okoliščin. O spremembi pooblaščenega predstavnika se pogodbeni stranki nemudoma pisno obvestita.

12. člen

V imenu MOL ima njegov pooblaščeni predstavnik pravico nadzora nad potekom programa ali projekta in nad namensko porabo dodeljenih sredstev proračuna MOL po tej pogodbi, z vpogledom v celotno dokumentacijo in obračun stroškov prejemnika v zvezi z izvedbo programa ali projekta, ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik pa mu je dolžan to omogočiti.

Če pooblaščen predstavnik MOL pri nadzoru ugotovi, da se program ali projekt ne izvaja v skladu s prijavo na javni razpis, določi prejemniku primeren rok, v katerem mora le-ta ugotovljene nepravilnosti odpraviti. Če prejemnik ugotovljenih nepravilnosti v zahtevanem roku ne odpravi oz. jih ne odpravi ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa ali projekta in na podlagi ugotovljenih nepravilnosti glede izvajanja programa ali projekta odloči, ali mora prejemnik v celoti ali v deležu vrniti že izplačana sredstva MOL, skupaj z zakonitimi zamudnimi obrestmi od dneva prejetja sredstev do dneva vračila. Prejemnik je dolžan povrniti tako določena sredstva v roku 30 dni od prejema pisnega poziva za vračilo sredstev.

Prejemnik mora zagotoviti, da nobena od oseb, ki so povezane z izvajanjem programa ali projekta, ni bila pravnomočno obsojena zaradi kaznivega dejanja zoper spolno nedotakljivost, kar mora na poziv MOL tudi izkazati z ustreznimi dokazili. V primeru, da prejemnik ne predloži ustreznih dokazil oz. da se izkaže, da so pri programu ali projektu sodelovale oz. sodelujejo osebe, ki so bile kaznovane za kaznivo dejanje zoper spolno nedotakljivost, je to razlog za takojšno prekinitev pogodbe. Prejemnik mora vsa prejeta sredstva, ki so mu bila s strani MOL nakazana za izvedbo programa ali projekta, vrniti na račun MOL v roku 30 dni od dneva prekinitve te pogodbe.

13. člen

MOL lahko z enostransko izjavo v pisni obliki, ki jo s priporočeno pošto s povratnico naslovi na prejemnika, odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če prejemnik ne predloži poročila v pogodbeno dogovorjenem roku,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če je kateri od utemeljenih stroškov programa ali projekta po tej pogodbi dvojno financiran za isti namen,
* če prejemnik kako drugače ne izpolnjuje svojih obveznosti iz te pogodbe.

Odstop od te pogodbe učinkuje z dnem prejetja izjave o odstopu, ki jo MOL v skladu s prvim odstavkom tega člena pošlje prejemniku.

14. člen

Prejemnik se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Prejemnik je dolžan pri objavah in predstavitvah programa ali projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora prejemnik objaviti tudi grb s pripisom Mestna občina Ljubljana.

15. člen

V primeru, da je pri izvedbi **javnega razpisa** za izbor prejemnika po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda, ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

16. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

17. člen

Pogodbeni stranki soglašata, da se bosta medsebojno pisno obveščali o dejstvih, pomembnih za izvajanje te pogodbe. Vse spremembe in dopolnitve te pogodbe se dogovorijo v obliki pisnih dodatkov k pogodbi.

18. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh (3) enakih izvodih, od katerih prejme MOL dva (2) izvoda, prejemnik pa en (1) izvod.

|  |  |
| --- | --- |
|   | Številka pogodbe: C7560-21-XXXXXX |
| Številka: | Številka dok. DS: 6030-XXX/XXXX-X |
| Datum: | Datum: |
|  |  |
| Prejemnik: | Mestna občina Ljubljana |
|   |  |
|  |  |
| Odgovorna oseba | Župan |
| *\_\_\_\_\_\_\_\_\_\_\_\_\_\_\_\_* | *Zoran Janković* |

Žig Žig

1. Kadar je prejemnik/-ca davčni zavezanec, se izpiše: identifikacijska številka za DDV: SIXXXXXXXX;

Kadar prejemnik/-ca ni davčni zavezanec, se izpiše: davčna številka: XXXXXXXX [↑](#footnote-ref-1)